CELEX: 62012TN0031
Language: mt
Date: 2012-01-23 00:00:00
Title: Kawża T-31/12: Rikors ippreżentat fit- 23 ta’ Jannar 2012 — Région Poitou-Charentes vs Il-Kummissjoni

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/16
            
         Rikors ippreżentat fit-23 ta’ Jannar 2012 — Région Poitou-Charentes vs Il-Kummissjoni
   (Kawża T-31/12)
   2012/C 109/37
   Lingwa tal-kawża: il-Franċiż
   
      Partijiet
   
   
      Rikorrent: Région Poitou-Charentes (Poitiers, Franza) (rappreżentant: J. Capiaux, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Kummissjoni Ewropea, tat-18 ta’ Novembru 2011, li tirrifjuta l-waqfien tal-programm ta’ inizjattiva Komunitarja INTERREG III B “Żona tal-Atlantiku” 2000/2006 (referenza CCI Nru 2001 RG 16 0 PC 006).
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka ħames motivi.
   
               (1)
            
            
               L-ewwel motiv ibbażat fuq l-illegalità tad-deċiżjoni tal-Kummissjoni sa fejn il-persuna firmatarja tal-att ma hijiex intitolata li tibbenefika minn delega tas-setgħa ta’ firma.
            
         
               (2)
            
            
               It-tieni motiv ibbażat fuq ksur ta’ rekwiżiti proċedurali essenzjali, meta l-Kummissjoni ma osservatx it-termini imperattivi imposti mill-Artikolu 37(1) tar-Regolament Nruo1260/1999 (1) sabiex tindika b’mod motivat ir-raġunijiet li għalihom hija tikkunsidra r-rapport finali tar-rikorrent insuffiċjenti.
            
         
               (3)
            
            
               It-tielet motiv ibbażat fuq żbalji ta’ liġi:
               
                           —
                        
                        
                           peress li l-Kummissjoni kkritikat lir-rikorrenti li ma osservatx ir-regoli dwar l-approvazzjoni tar-rapport finali, filwaqt li r-regoli tal-Kumitat ta’ Sorveljanza jipprovdu għal sistema ta’ approvazzjoni impliċita tal-imsemmi rapport wara l-għeluq tat-terminu ta’ għaxart ijiem u
                        
                     
                           —
                        
                        
                           peress li l-Kummissjoni indikat li r-rapport tar-rikorrent kellu jiġi mfassal bl-Ingliż filwaqt li l-ebda regola ma timponi li rapport għandu jiġi mfassal b’lingwa oħra għajr dik tal-awtorità amministrattiva (f’dan il-każ il-Franċiż) sabiex ikun validu.
                        
                     
         
               (4)
            
            
               Ir-raba’ motiv ibbażat fuq nuqqas ta’ motivazzjoni tad-deċiżjoni kkontestata.
            
         
               (5)
            
            
               Il-ħames motiv ibbażat fuq użu ħażin ta’ poter, peress li l-Kummissjoni ħadet inkunsiderazzjoni raġuni li min-natura tagħha ma tirrigwardax l-interess Ewropew sabiex jiġi rrifjutat il-waqfien tal-programm ta’ inizjattiva inkwistjoni.
            
         
      (1)  Regolament tal-Kunsill Nru 1260/1999, tal-21 ta’ Ġunju 1999, li jistabbilixxi d-dispożizzjonijiet ġenerali dwar il-Fondi Strutturali (ĠU L 161, p 1).